# Windows fiókok beállítása

Mielőtt elkezdené
Megjegyzés: Ha éppen telepíti vagy konfigurálja a WebSphere MQ programot és a tartományadminisztrátorra van szüksége speciális fiók létesítéséhez, akkor ezt az egész oldalt küldje el az adminisztrátor számára a következők szerint:

- Kattintson a jobb egérgombbal az oldalra, majd válassza az előugró menü Összes kijelölése menüpontját
- Kattintson újra a jobb egérgombbal, majd válassza az előugró menü Másolás menüpontját
- Az e-mail alkalmazásban a Beillesztés menüponttal illessze be egy megjegyzés törzsébe

Erről a feladatról

A WebSphere MQ rendelkezik egy Windows® szolgáltatásként futó összetevővel, amely a WebSphere MQ elérését megkísérlő minden egyes felhasználói fiók esetében ellenőrzi, hogy az jogosult-e. Az ellenőrzés részeként a szolgáltatásnak le kell kérdeznie, hogy az adott fiók melyik csoport tagja. A szolgáltatás maga egy helyi felhasználói fiók (MUSR_MQADMIN) alatt fut, melyet a telepítéskor a WebSphere MQ hozott létre.

Ha a hálózatban bármelyik tartományvezérlőn Windows 2000 vagy Windows 2003 rendszert használ, akkor az beállítható úgy, hogy a helyi felhasználói fiókok ne rendelkezzenek a tartomány felhasználói fiókok csoporttagság lekérdezésének a jogosultságával - ami megakadályozza a WebSphere MQ részéről az ellenőrzés teljesítését, és a hozzáférés meg fog hiúsulni. Ennek kezelésére:

- A hálózatban minden egyes WebSphere MQ telepítést úgy kell beállítani, hogy a szolgáltatást a szükséges jogosultsággal rendelkező tartomány felhasználói fiók alatt futtassa (egy ilyen létrehozásához az útmutatást lásd lent).
- Megjegyzés: Ha egy telepítő a WebSphere MQ beállítását mégis speciális fiók nélkül végzi el, akkor az érintett felhasználói fiókoktól függően, nem fog működni a WebSphere MQ számos vagy összes összetevője, a következők szerint:
  - Az éppen egy Windows 2000 vagy Windows 2003 tartomány felhasználói fiókja alatt bejelentkezett telepítő nem lesz képes végrehajtani az Alapértelmezett konfigurációt, és a Levelezőlap és API vizsgáló nem fog működni.
  - A más számítógépeken Windows 2000 vagy Windows 2003 tartomány fiókok alatt futó sorkezelők felé a WebSphere MQ kapcsolatok meghiúsulhatnak.
  - A jellemző hibák többek között: "AMQ8066: Helyi mqm csoport nem található" és "AMQ8079: Hozzáférés megtagadva az 'abc@xyz' felhasználóra vonatkozó csoporttagság információk lekérésének kísérletekor".

Az ezt követő részletes útmutatások a tartományadminisztrátort a következőkre utasítják:

1. Hozzon létre egy globális vagy univerzális tartománycsoportot és a csoport tagjainak adja meg a jogosultságot bármely fiók csoporttagságának a lekérdezéséhez
2. Hozzon létre legalább egy felhasználói fiókot, majd adja hozzá a csoporthoz
3. Minden egyes tartományra vonatkozólag ismételje meg a műveletet a 2. lépéstől a 4. lépésig
4. A fiókok segítségével konfigurálja a WebSphere MQ összes telepítését
5. Állítsa be a jelszó lejárati időtartamokat.

A következő információk a tartományadminisztrátorokra vonatkoznak. Minden egyes tartomány esetében, amely olyan felhasználói nevekkel rendelkezik, amelyek a WebSphere MQ telepítését fogják végezni, ismételje meg a műveletet a 2. lépéstől a 4. lépésig, hogy mindegyik tartományon létrehozzon a WebSphere MQ számára egy fiókot:

1. Hozzon létre egy WebSphere MQ által ismert speciális névvel rendelkező tartománycsoportot, és a csoport tagjainak adja meg a jogosultságot bármely fiók csoporttagságának a lekérdezéséhez:
   Windows 2000 Server esetén:
   1. Jelentkezzen be a tartományvezérlőbe tartományadminisztrátor jogosultsággal rendelkező fiókként.
   2. A Start menüből nyissa meg az Active Directory felhasználók és számítógépek lehetőséget.
   3. Keresse meg a tartománynevet a navigációs panel bal oldalán, kattintson rá a jobb egérgombbal, majd válassza az előugró menü Új csoport menüpontját.
   4. Írja be a következőt: `domain mqm` (pontosan ezt a karaktersorozatot kell használni, mert a WebSphere MQ ezt érti és használja).
   5. A Csoport hatókör beállítás alatt válassza ki a Globális vagy Univerzális lehetőséget.
   6. A Csoporttípus beállítás alatt válassza ki a Biztonság lehetőséget, majd kattintson az OK gombra.
   7. Keresse meg a tartománynevet a navigációs panel bal oldalán, kattintson rá a jobb egérgombbal, majd válassza az előugró menü Irányítás delegálás... menüpontját, majd kattintson a Következő gombra.
   8. A Kijelölt csoportok és felhasználók szakaszban kattintson a Hozzáadás gombra, válassza ki a domain mqm elemet, majd kattintson a Hozzáadás gombra. Kattintson az OK gombra.
   9. Válassza ki a domain mqm elemet, majd kattintson a Következő gombra.
   10. Válassza ki az Egyéni feladat létrehozása a delegáláshoz lehetőséget, majd kattintson a Következő gombra.
   11. Válassza ki a Csak a mappa következő objektumai lehetőséget, majd jelölje ki a Felhasználói objektumok elemet az ábécérendbe szedett listában. Kattintson a Következő gombra.
   12. Jelölje ki a Tulajdonság-specifikus lehetőséget, majd válassza ki a (második szó szerint ábécérendbe szedett) listából a következő beállításokat:
       - Csoporttagság olvasása
       - Csoporttagság SAM olvasása
   13. Kattintson az OK gombra az ablakok bezárásához.
   Windows 2003 Server esetén:
   1. Jelentkezzen be a tartományvezérlőbe tartományadminisztrátor jogosultsággal rendelkező fiókként.
   2. A Start menüből nyissa meg az Active Directory felhasználók és számítógépek lehetőséget.
   3. Keresse meg a tartománynevet a navigációs panel bal oldalán, kattintson rá a jobb egérgombbal, majd válassza az előugró menü Új csoport menüpontját.
   4. Írja be a következőt: `domain mqm` (pontosan ezt a karaktersorozatot kell használni, mert a WebSphere MQ ezt érti és használja).
   5. A Csoport hatókör beállítás alatt válassza ki a Globális vagy Univerzális lehetőséget.
   6. A Csoporttípus beállítás alatt válassza ki a Biztonság lehetőséget, majd kattintson az OK gombra.
   7. Jelenítse meg az Active Directory felhasználók és számítógépek nézetet Fejlett összetevők módban.
   8. Keresse meg a tartománynevet a bal oldali panelen, kattintson a jobb egérgombbal a tartománynévre, majd kattintson a Tulajdonságok elemre.
   9. Kattintson a Biztonság lapra.
   10. Kattintson a További lehetőségre.
   11. Kattintson a Hozzáadás gombra, írja be a `domain mqm` karaktersorozatot, majd kattintson az OK gombra. Megjelenik egy új párbeszédablak.
   12. Kattintson a Tulajdonságok lapra.
   13. Az Alkalmazás köre mezőben módosítsa a nézetet Felhasználói objektumok nézetre.
   14. Jelölje ki az engedélyezés jelölőnégyzetet a következő beállításokra:
       - Csoporttagság olvasása
       - Csoporttagság SAM olvasása
   15. Kattintson az OK gombra az ablakok bezárásához.
2. Hozzon létre legalább egy fiókot, majd adja hozzá a csoporthoz:
   1. Az Active Directory felhasználók és számítógépek nézetben hozzon létre egy felhasználói fiókot egy választott névvel, majd adja hozzá a "domain mqm" csoporthoz.
   2. Ezt ismételje meg a létrehozni kívánt összes fiókra.
3. Minden egyes tartomány esetében, amely olyan felhasználói nevekkel rendelkezik, amelyek a WebSphere MQ telepítését fogják végezni, ismételje meg az 1. és 2. lépést, hogy mindegyik tartományon létrehozzon a WebSphere MQ számára egy fiókot.
4. A fiókok segítségével konfigurálja a WebSphere MQ összes telepítését:
   1. Vagy használja a WebSphere MQ összes telepítésére ugyanazt a tartomány felhasználói fiókot (ahogyan az a fenti 1. lépésben létre lett hozva), vagy hozzon létre mindegyikre egy-egy külön fiókot, hozzáadva azokat a "domain mqm" csoporthoz.
   2. A fiók(ok) létrehozása után adjon meg egyet a WebSphere MQ telepítését beállító minden személy számára, akiknek meg kell adniuk a WebSphere MQ előkészítés varázslóban a fiókra vonatkozó részleteket (tartománynév, felhasználói név és jelszó). Olyan fiókot adjon meg számukra, amelyik ugyanazon a tartományon helyezkedik el, mint amelyiken azok telepítő felhasználói azonosítója található.
   3. A tartomány bármely számítógépén a WebSphere MQ telepítésekor a WebSphere MQ telepítőprogram észleli a "domain mqm" csoport létezését a LAN hálózaton, és automatikusan hozzáadja azt a helyi "mqm" csoporthoz. (A helyi "mqm" csoport a telepítés során jön létre; a benne található összes felhasználói fiók rendelkezik a WebSphere MQ használatához szükséges jogosultsággal.) Így a "domain mqm" csoport minden egyes tagja jogosult lesz használni WebSphere MQ programot a számítógépen.
   4. Ugyanakkor a továbbiakban is szükséges minden egyes telepítésre egy tartomány felhasználói fiók biztosítása (ahogyan az a fenti 1. lépésben létre lett hozva) és a WebSphere MQ beállítása annak használatához a lekérdezések végrehajtásakor. A fiókra vonatkozó részleteket célszerű megadni a telepítés végén automatikusan elinduló WebSphere MQ előkészítés varázslóban (a varázsló a Start menüből is bármikor futtatható).
5. Állítsa be a jelszó lejárati időtartamokat:
   - Ha a WebSphere MQ összes felhasználójához csak egy fiókot használ, akkor célszerű a jelszót úgy megadni, hogy az a lejárati idejét soha ne érje el, másképp a jelszó lejártakor egyidejűleg leáll a WebSphere MQ összes példánya.
   - Ha a WebSphere MQ minden egyes felhasználója saját felhasználói fiókot kap, akkor több felhasználói fiókot kell létrehoznia és kezelni, viszont a jelszó lejártakor csak egy WebSphere MQ példány fog leállni.
   Ha a jelszó számára beállít lejárati időt, akkor figyelmeztesse a felhasználókat, hogy a WebSphere MQ üzenetet fog küldeni minden egyes alkalommal, amikor a jelszó lejár - az üzenet figyelmeztet a jelszó lejáratára és leírja, hogyan kell visszaállítani azt.

További információkért tanulmányozza a Rendszeradminisztrációs kézikönyvet.

Szülőtéma: WebSphere MQ fiókok beállítása a WebSphere MQ előkészítés varázslóban