# Windows védett socket réteg (SSL) kapcsolatok átállítása

Ez a rész a Windows® védett socket réteg (SSL) kapcsolatok WebSphere MQ 5.3 változat változatról WebSphere MQ 7.0 változatra történő átállításával foglalkozik.

## Általános bemutatás

Windows platformokon a sorkezelők és a WebSphere MQ ügyfélcsatornák tökéletesebb támogatásához a WebSphere MQ 7.0 változat része a Global Security Toolkit (GSKit). A fejezet útmutatásait követve meghatározható, hogy a WebSphere MQ 5.3 változat sorkezelők vagy ügyfelek SSL kapcsolat használatára be voltak-e állítva, és biztosítható, hogy ezek a csatornák a WebSphere MQ 7.0 változat alatt is működőképesek maradjanak. Az átállítási folyamat a WebSphere MQ 5.3 változat által használt és a WebSphere MQ igazolástárolóiban tárolt igazolások egy másolatának átállítását eredményezi a GSKit kulcsadatbázishoz.

## Megfontolandó szempontok

- Ha a WebSphere MQ 5.3 változat eltávolítását a WebSphere MQ 7.0 változat telepítése előtt tervezi, akkor tegye a következőket:
  - A WebSphere MQ 5.3 változat eltávolítása előtt ellenőrizzeaz igazolásláncok teljességét. Ha nem azok, akkor használja a WebSphere MQ 5.3 változat által biztosított AMQMCERT segédprogramot a láncok teljessé tételére.
  - A WebSphere MQ 7.0 változat telepítése után az igazolástárolók átállításához futtassa az AMQTCERT parancsot a parancssorból.
  Ha a WebSphere MQ 7.0 változatot a WebSphere MQ 5.3 változat eltávolítása után telepíti, akkor az igazoláslánc-ellenőrző nem képes a láncok vizsgálatára, és az AMQMCERT parancs többé nem tudja helyrehozni azokat. Ez egyben azt is jelenti, hogy a telepítés során a tárolók átállítására alkalmazott folyamatok nem képesek azokat megtalálni, ezért saját kezűleg kell a láncokat ellenőriznie és a tárolókat átállítania. Az AMQMCERT és AMQTCERT paranccsal kapcsolatos részletes információk a Vezérlő parancsok című részében találhatók.
- Az előtelepítési gyorsindító a telepítési folyamat kezdetén indul. Ebből futtatható a WebSphere MQ igazolástároló ellenőrzés varázsló. Ez ellenőrzi az igazolástárolóban lévő igazolásláncok teljességét, vagyis hogy a láncban található egyes igazolások rendelkeznek a láncban soron következő igazolás által azonosított példány aláírásával, a lánc végén az igazolási hatóság (CA) által aláírt gyökér CA igazolással. Ha nem futtatja a WebSphere MQ igazolástároló ellenőrzés varázslót, akkor az Utótelepítés előkészítés varázsló nem jelenít meg semmilyen átállítási párbeszédpanelt, és az igazolástárolók nem ütemezhetőek automatikus átállításra.
- A láncellenőrző alkalmazás, amellyel az igazolások WebSphere MQ for Windows V5.3 tárolóból a GSKit tárolóba történő átállítása előtt ellenőrizhető, hogy az összes szükséges igazolás megvan, a WebSphere MQ V5.3 Fix Pack 10 (CSD10) vagy újabb javítócsomagokban érhető el.
- Mivel ügyféltelepítés esetében nincs gyorsindító, ezért ebben az esetben a WebSphere MQ igazolástároló ellenőrzés varázsló közvetlenül a Telepítés párbeszédpanelekből futtatható.
- A WebSphere MQ igazolástároló ellenőrzés varázsló és az Utótelepítés előkészítés varázsló az igazolások átállításának ütemezéséhez csak akkor érhető el, ha az átállítást WebSphere MQ 5.3 változat telepítésről közvetlenül WebSphere MQ 7.0 telepítésre végzi. Ha eltávolítja a WebSphere MQ 5.3 változatot, majd ezután telepíti a WebSphere MQ 7.0 változatot, akkor a telepítési folyamat számára nem lesz látható, hogy a korábbi változat a WebSphere MQ 5.3 változat volt, és így a folyamat nem fogja megjeleníteni a WebSphere MQ igazolástároló ellenőrzés varázslót, illetve semmilyen SSL átállítási párbeszédpanelt. Ebben a helyzetben megfontolandó az Előtelepítési gyorsindító és a WebSphere MQ igazolástároló ellenőrzése varázsló futtatása a WebSphere MQ 5.3 változat eltávolítása előtt. Ez megerősíti az igazolásláncok teljességét, és lehetővé teszi azok importálását az AMQTCERT paranccsal a WebSphere MQ 7.0 változat telepítése után.
- Ha a WebSphere MQ 7.0 változat telepítése csenden üzemmódban történik, akkor egyes beállítások csendes módban átadhatóak az Utótelepítés előkészítés varázslónak, hogy az ütemezze az igazolások átállítását. Ennek a folyamatnak a követésével a WebSphere MQ igazolástároló ellenőrzés varázsló nem indul el az igazolásláncok ellenőrzéséhez. Ha csendes üzemmódú telepítés futtatását tervezi, akkor vagy futtatnia kell az Előtelepítési gyorsindítót és a WebSphere MQ igazolástároló ellenőrzés varázslót az igazolásláncok teljességének ellenőrzésére, vagy a telepítés előtt saját kezűleg kell megvizsgálnia a tárolókat az AMQCCERT segítségével.

## Nem átállított igazolások

A folyamat során néhány igazolás átállítása nem valósul meg. Ezek a következők:

- A GSKit alapértelmezett készletével megegyező igazolások. Ezek nem kerülnek átállításra, mivel a GSKit saját készletet biztosít, amelyről feltételezhető, hogy megegyezik vagy naprakészebb.
- Árva igazolások, amelyek nem rendelkeznek teljesen érvényes CA igazoláslánccal. Igazolás csak akkor importálható GSkit kulcsadatbázis fájlba, ha már jelen van egy igazolás az igazolási hatóságától, vagy ha az egy gyökérigazolás. Az igazolások a GSKit kulcsadatbázishoz csak a legfelsőbb szintű igazolási hatóság (CA) igazolásokkal kezdve, majd a köztes CA igazolások láncával folytatva, ha létezik olyan, végül a CA lánc legalacsonyabb szintű tagja által kiadott személyes igazolásokkal befejezve adhatók hozzá, ugyancsak ha létezik olyan.
- Lejárt igazolások.

## Az igazolások átállításának a típusai

Az igazolások átállításának kétféle típusa létezik.

- Automatikus átállítás. Sorkezelő esetén a tényleges átállítás a sorkezelő első indításakor valósul meg. Miután az átállítás befejeződött, akkor sem történik újabb átállítási kísérlet, ha az átállítási folyamat meghiúsult. A sorkezelő az átállítás sikerétől vagy meghiúsulásától függetlenül meg fogja kísérelni az indulást. Ügyfél esetén a tényleges átállítás akkor valósul meg, amikor az ügyfél először kapcsolódik a sorkezelőhöz SSL csatorna használatával. Ha az átállítás sikeresen teljesül, akkor arra vonatkozólag nem lesz több kísérlet. Az ügyfél indulása az átállítás kimenetelétől függ; ha az átállítás meghiúsul, akkor az ügyfél indulása is meghiúsul. Ahol egy igazolástároló érvényesítése sikeresen megtörtént az előtelepítési fázisban, ott az Utótelepítés előkészítés varázsló az automatikus átállítási módszert használja az összes megadott sorkezelőre és ügyfél tárolóra.
- Kézi átállítás. Ez valósul meg az új igazolásátvitel (AMQTCERT) parancs futásakor. A kézi átállítás minden egyes sorkezelőre és ügyfélre megköveteli az AMQTCERT használatát. Meg kell adnia a használandó WebSphere MQ igazolástároló és GSKit kulcsadatbázis helyét és névtövét.

Az automatikus átállításnak az az előnye, hogy nem szükséges az összes sorkezelőhöz és ügyfélhez tartozó valamennyi WebSphere MQ igazolástárolónak és vonatkozó GSKit kulcsadatbázisaiknak nevét és helyét meghatároznia, mivel ezt az átállítási folyamat elvégzi az előtelepítési folyamat során gyűjtött információk alapján.

## Friendly Name attribútum

A WebSphere MQ igazolástároló-fájlban egy igazolás van hozzárendelve a sorkezelőhöz vagy ügyfélhez. Az átállítás során ennek az igazolásnak a másolata módosításra kerül, mielőtt az importálása megtörténne a GSKit adatbázisba. A módosítás az igazolás Friendly Name attribútumát `ibmwebspheremq` karaktersorozatra állítja be, melyet a sorkezelő nevének vagy az ügyfél bejelentkezési azonosítója követ kisbetűs formában. A GSKit kulcsadatbázisban ez a Friendly Name érték válik az igazolás címkéjévé. A megelőző Friendly Name érték elvész, ha volt ilyen.

## Átállított igazolások kezelése

Amikor a WebSphere MQ 7.0 változat teljesen telepítve lett, és az igazolások a WebSphere MQ igazolástárolóból átállításra kerültek a GSKit adatbázisba, akkor az igazolásokat az IBM® Key Management (iKeyman) segédprogram segítségével tekintheti meg és kezelheti. Az iKeyman segédprogram részletei a WebSphere MQ Biztonság című könyvben olvashatóak. Alternatív megoldásként, a kulcsok és digitális igazolások kezelésére használhatja az iKeycmd és a GSKCapiCmd parancssor felületeket is. Ezeknek a felületeknek a bemutatása megtalálható a Kulcsok és igazolások kezelése részben, a című kiadványban.

- SSL kapcsolatok alkalmazásának a meghatározása
  Ez a fejezet annak megállapításával foglalkozik, hogy be lettek-e állítva SSL kapcsolatok a WebSphere MQ számára.
- SSL átállítási lépések
  Ez a fejezet a Védett socket réteg (SSL) kapcsolatok WebSphere MQ 7.0 változat alatti működéséhez szükséges átállítás lépéseivel foglalkozik.

Szülőtéma: WebSphere MQ telepítése