# SSL kapcsolatok alkalmazásának a meghatározása

Ez a fejezet annak megállapításával foglalkozik, hogy be lettek-e állítva SSL kapcsolatok a WebSphere MQ számára.

- A csatornameghatározásokért keresse meg a következő szakaszt: "Annak megállapítása, hogy a csatornameghatározások SSL használatára beállítottak-e".
- Az MQCONNX ügyfélalkalmazás hívásokkal felépített csatornákra vonatkozólag tekintse meg a következő szakaszt: "Annak megállapítása, hogy az MQCONNX hívásokkal felépített ügyfélcsatlakozás csatornák SSL használatára beállítottak-e".

## Annak megállapítása, hogy a csatornameghatározások SSL használatára beállítottak-e

A kezelt számítógépen minden egyes sorkezelőre meg kell vizsgálni, hogy van-e SSL használatra beállított csatornája. Jelenítse meg a SSLCIPH (CipherSpec) értéket a sorkezelőben meghatározott összes csatornára. Ehhez a sorkezelőnek futnia kell, és el kell indítania a RUNMQSC környezetet. A csatornára vonatkozó részletek megjelenítéséhez írja be a `DIS CHL(*) CHLTYPE SSLCIPH` parancsot. A kimenet a következőhöz lesz hasonló:

    AMQ8414: Részletes csatornaadatok megjelenítése.
    CHANNEL(SYSTEM.DEF.SENDER) CHLTYPE(SDR) SSLCIPH( )
    AMQ8414: Részletes csatornaadatok megjelenítése.
    CHANNEL(SYSTEM.DEF.SERVER) CHLTYPE(SVR) SSLCIPH( )
    AMQ8414: Részletes csatornaadatok megjelenítése.
    CHANNEL(TO.QM4) CHLTYPE(CLUSRCVR) SSLCIPH(RC4_MD5_EXPORT)
    AMQ8414: Részletes csatornaadatok megjelenítése.
    CHANNEL(TO.QM5) CHLTYPE(CLUSSDR) SSLCIPH(RC4_MD5_EXPORT)
    AMQ8414: Részletes csatornaadatok megjelenítése.
    CHANNEL(TO.QM6) CHLTYPE(SVR) SSLCIPH( )
    AMQ8414: Részletes csatornaadatok megjelenítése.
    CHANNEL(TO.QM7) CHLTYPE(CLNTCONN) SSLCIPH(NULL_SHA)
    AMQ8414: Részletes csatornaadatok megjelenítése.
    CHANNEL(TO.QM7) CHLTYPE(SVRCONN) SSLCIPH(NULL_SHA)

Az SSLCIPH utáni szögletes zárójelben értékkel rendelkező csatornameghatározások SSL csatornák. Ha vannak SSL csatornák, azokra az "SSL átállítási lépések" című rész vonatkozik. A fenti példában a 'TO.QM4', 'TO.QM5' és a két 'TO.QM7' csatornameghatározás rendelkezik SSLCIPH értékkel.

A más számítógépről átmásolt vagy megosztott fájlként elért ügyfélcsatorna-meghatározási táblákban szintén szükséges az SSLCIPH értékek ellenőrzése. Ezen értékek vizsgálata a következő módok valamelyikével végezhető el:

- Használja a DIS CHL(*) CHLTYPE SSLCIPH parancsot azon a sorkezelőn, ahol ezek meg lettek határozva
- Ha az ügyfél helyi sorkezelővel rendelkező rendszeren fut, akkor módosítsa a RUNMQSC parancshoz kapcsolódó MQCHLLIB és MQCHLTAB környezeti változókat az érintett ügyfélcsatorna-meghatározási tábla útvonalának és fájlnevének meghatározására, majd használja a DIS CHL(*) CHLTYPE SSLCIPH parancsot a helyi várakozási sorkezelőn. (Megjegyzés: a vizsgálat végrehajtása után állítsa vissza az MQCHLLIB és MQCHLTAB változók beállításait az előző értékükre.)

Az Active Directory felé importált összes ügyfélcsatlakozás csatornameghatározást szintén meg kell vizsgálni a nullától eltérő SSLCIPH értékekre. Ezeket a meghatározásokat a `setmqscp -d` parancs használatával jelenítse meg.

## Annak megállapítása, hogy az MQCONNX hívásokkal felépített ügyfélcsatlakozási csatornák SSL használatára beállítottak-e

Az MQCONNX hívást használó összes ügyfélalkalmazás esetében keresse az MQCD csatornameghatározási adatszerkezetben az SSLCipherSpec mezőt, amely megfelel az SSLCIPH értéknek.

Ha az SSLCipherSpec mezőben található érték nem nulla, akkor az ügyfélalkalmazás által használt MQI csatorna SSL csatorna, melyre az "SSL átállítási lépések" című rész vonatkozik.

Szülőtéma: Windows védett socket réteg (SSL) kapcsolatok átállítása