# SSL igazolások és igazolásláncok

Ez a rész elmagyarázza, hogy mik azok az SSL igazolások, mi a teljes igazoláslánc, és miért van ezekre szükségük a WebSphere MQ igazolástárolóknak.

A személyes igazolásokat (egy személy vagy cég számára kiadott igazolásokat) a sorkezelők és a WebSphere MQ ügyfelek arra használják fel, hogy kizárólagosan azonosítsák magukat, amikor érintetté válnak egy SSL kapcsolat felépítésében.

A CA igazolásokat a sorkezelők és a WebSphere MQ ügyfelek SSL egyeztetés során fogadott személyes igazolások hitelességének ellenőrzésére használják (a CA igazolásokat más WebSphere MQ dokumentációk Tanúsítványhatósági (CA) igazolásként vagy aláírói igazolásként említik.)

Minden személyes igazolás nulla vagy több CA igazolásból álló igazoláslánccal rendelkezik, amely visszavezet a gyökér igazolási hatósághoz.

Például:

    R igazolás (Legfelsőbb szintű igazolási hatóság)
        |
        | képviseli a következő kibocsátóját:
        V
    I1 igazolás (Köztes igazolási hatóság)
        |
        | képviseli a következő kibocsátóját:
        V
    I2 igazolás (Másodlagos köztes igazolási hatóság)
        |
        | képviseli a következő kibocsátóját:
        V
    I3 igazolás (További másodlagos köztes igazolási hatóság)
        |
        | képviseli a következő kibocsátóját:
        V
    P igazolás (Személyes igazolás, amely azonosítja a tulajdonosát
                   egy SSL egyeztetés során)

Az igazolásláncok igazolják a lánc egyes igazolásainak a hitelességét, beleértve a személyes igazolást is. A lánc minden egyes igazolását saját 'szülő' igazolása hitelesíti, amelyet a láncban eggyel feljebb lévő igazolás hitelesít, és így tovább a személyes igazolástól felfelé egészen a legfelsőbb szintű igazolási hatóság igazolásig.

A Global Security Toolkit (melyet a WebSphere MQ 7.0 változat biztosít) elősegíti a jó igazoláskezelést az általa felügyelt összes személyes igazolás hitelességének automatikus hitelesítésével. Ebből kifolyólag megköveteli, hogy a CA igazolások teljes halmaza (lánca) legyen tárolva minden egyes személyes igazoláshoz.

Windows® rendszeren a WebSphere MQ 5.3 változat megengedi, hogy az igazolástárolókban a személyes igazolások teljes igazoláslánc nélkül legyenek tárolva. Ha ilyen igazolásokat kísérel meg egy Global Security Toolkit kulcsadatbázishoz átállítani, akkor az átállítás meghiúsul és az SSL csatornák a továbbiakban nem fognak működni.

Szülőtéma: 1. lépés: A WebSphere MQ igazolástárolókban lévő igazolásláncok teljességének a biztosítása