# Meghiúsult igazolásátvitelre vonatkozó okok és megoldások

Ez a fejezet a meghiúsult igazolásátvitel néhány okát és besorolását mutatja be, valamint megoldást ad némelyikre.

Az AMQTCERT parancs kapcsán két besorolás létezik az igazolások átvitelének meghiúsulására:

## Árva igazolások

Az árva igazolások nem rendelkeznek teljes igazoláslánccal. Amikor az AMQTCERT parancs egy árva igazolást észlel:

- Létrehoz egy OrphanCertificates alkönyvtárat a kulcsadatbázist tartalmazó könyvtárban, ha még nem létezik ilyen
- A személyes igazolásokat .pfx fájlokba exportálja
- A CA igazolásokat .cer fájlokba exportálja
- Hibaüzenetet küld az `amqerr01.log` naplóba minden egyes árva igazolás esetében, azonosítva a fájlt, az igazolást és annak kibocsátóját

A probléma megoldásához a Global Security Toolkit használatára lesz szükség, hogy az árva igazolásláncból hiányzó igazolások a legfelsőbb szintű igazolási hatóságtól az árva igazolás kibocsátójához importálva legyenek szigorúan megszabott sorrenden. Azután importálja az árva igazolást annak fájljából. A végrehajtás módjának részleteit tekintse meg a 7.0 változat WebSphere MQ biztonság című kiadványában.

## Meghiúsult igazolások

A meghiúsult igazolások átvitele nem hiányos igazolásláncok következtében hiúsul meg, hanem például az igazolás sérülésének bekövetkezése miatt. Amikor az AMQTCERT parancs egy meghiúsult igazolást észlel:

- Létrehoz egy ImportFailedCertificates alkönyvtárat a kulcsadatbázist tartalmazó könyvtárban, ha még nem létezik ilyen
- A személyes igazolásokat .pfx fájlokba exportálja
- A CA igazolásokat .cer fájlokba exportálja
- Hibaüzenetet küld az `amqerr01.log` naplóba minden egyes meghiúsult igazolás esetében, azonosítva a fájlt, az igazolást és annak kibocsátóját

A helyzet megoldásához megpróbálhat az igazolási hatóságtól új másolatot beszerezni az igazolásról. Ezután a Global Security Toolkit alkalmazására lesz szükség az igazolások szigorú sorrendben történő importálásához a gyökér igazolási hatóságtól a személyes igazolásig. A végrehajtás módjának részleteit tekintse meg a 7.0 változat WebSphere MQ biztonság című kiadványában.

Szülőtéma: Az AMQTCERT (igazolások átvitele) parancs használata