# Hiányzó CA igazolások felvétele a WebSphere MQ igazolástárolóba

Ez a rész megadja azokat a parancsokat, amelyek a WebSphere MQ 7.0 változatra történő átállítás előtt az igazolásláncok teljessé tétele érdekében, az SSL igazolások hozzáadásához szükségesek a WebSphere MQ igazolástárolókba.

A hiányzó igazolások az azokat kiadó igazolási hatóságtól szerezhetőek be. A CA igazolás WebSphere MQ igazolástárolóba importálásához adja ki egy parancssorból az AMQMCERT parancsot.

- Sorkezelőhöz írja be a következőt:

      amqmcert -a -sIgazolásFájlnév -mvárakozásiSorkezelő

  A WebSphere MQ sorkezelő igazolástárolójában található összes igazolás kilistázásához írja be a következőt:

      amqmcert -l -mVárakozásiSorkezelő

  Ahol:

  - az IgazolásFájlnév a CA igazolás tárolására szolgáló fájl teljes képzésű fájlneve (a CA igazolások általában .DER, .pb7 vagy .CER kiterjesztésű fájlokban találhatóak)
  - a várakozásiSorkezelő annak a sorkezelőnek a neve, amelynek az igazolástárolójához kell adni az igazolást
- Ügyfélhez (amely az MQSSLKEYR környezeti változó által azonosított WebSphere MQ ügyfél igazolástárolót használja) írja be a következőt:

      amqmcert-a -s IgazolásFájlnév

  A WebSphere MQ ügyfél igazolástárolóban található összes igazolás kilistázásához írja be a következőt:

      amqmcert -l

  Ahol:
  - az IgazolásFájlnév a CA igazolás tárolására szolgáló fájl teljes képzésű fájlneve (a CA igazolások általában .DER, .pb7 vagy .CER kiterjesztésű fájlokban találhatóak)
- Az MQCONNX hívásokat használó ügyfélalkalmazásokra a következőt adja meg:

      amqmcert -a -sIgazolásFájlnév -kKulcsLerakat

  A WebSphere MQ ügyfél igazolástárolóban található összes igazolás kilistázásához írja be a következőt:

      amqmcert -l -kKulcsLerakat

  Ahol:
  - az IgazolásFájlnév a CA igazolás tárolására szolgáló fájl teljes képzésű fájlneve (a CA igazolások általában .DER, .pb7 vagy .CER kiterjesztésű fájlokban találhatóak)
  - a KulcsLerakat a MQSCO szerkezetben tárolt érték (a lerakatfájl teljes képzésű tőneve)

Az AMQMCERT parancsról részletes információkat az "WebSphere MQ 5.3 változat Rendszeradminisztrációs kézikönyv" tartalmaz.

Szülőtéma: 1. lépés: A WebSphere MQ igazolástárolókban lévő igazolásláncok teljességének a biztosítása