# Hogyan ellenőrizhető, hogy a WebSphere MQ igazolástárolók teljes igazolásláncokat tartalmaznak

Ez a fejezet részletesen leírja, hogyan lehet megvizsgálni azt, hogy az SSL igazolástárolók teljes SSL igazolásláncokat tartalmaznak-e.

A WebSphere MQ 7.0 változat új parancsot tartalmaz, amelynek segítségével ellenőrizhető az igazolásláncok teljessége. Ez a parancs az AMQCCERT (Igazolásláncok ellenőrzése), amelyet parancssorból vagy parancsfájlból lehet futtatni, vagy valamely varázsló részeként. Ez a fejezet csak a varázslóban megvalósuló használatával foglalkozik. Az AMQCCERT parancssori vagy parancsfájlból történő használatának információit tekintse meg a WebSphere MQ rendszeradminisztrációs kézikönyv című kiadványban.

A varázsló segítségével kijelölhetőek az átállítandó, igazolástárolóval rendelkező sorkezelők és ügyfelek. A varázsló lefuttatja az AMQCCERT parancsot a kijelölt igazolástárolókon, és lehetővé teszi a parancs eredményeinek vizsgálatát. Ha a varázsló ezt megelőzően már volt futtatva, akkor a már korábban kijelölt sorkezelők és ügyfelek ismét megjelenítésre kerülnek.

A varázsló segítségével megadhatja, ha egy sorkezelő nem használ SSL kapcsolatot, és a igazolástároló (ha van) nem lesz leellenőrizve vagy átállítva.

Azonosítsa az SSL csatornákat használó sorkezelőket vagy ügyfeleket. Ennek végrehajtásáról a következő fejezet nyújt segítséget: "SSL kapcsolatok alkalmazásának a meghatározása".

1. Helyezze be a WebSphere MQ 7.0 változat telepítő CD-jét az ellenőrizni kívánt igazolástároló helyéül szolgáló számítógépbe.
2. Indítsa el a WebSphere MQ Előtelepítési gyorsindítót.
3. A WebSphere MQ Előtelepítési gyorsindítóban válassza az SSL lapot.
4. A WebSphere MQ Előtelepítési gyorsindítóból futtassa a WebSphere MQ igazolástároló ellenőrzés varázslót.
5. A WebSphere MQ igazolástároló ellenőrzés varázsló segítségével vizsgálja meg az igazolástárolók összes igazolásláncát. Az egyes lépések végrehajtásához a varázslóban súgó információk érhetők el.

Amikor a WebSphere MQ igazolástároló ellenőrzés varázsló megjeleníti, hogy mely igazolástárolók feleltek meg és melyek nem feleltek meg a vizsgálat során, lehetősége van megtekinteni annak részleteit, hogy valószínűleg miért nem felelt meg valamely igazolástároló. Az alábbiakban egy példa található az információk típusáról, amik akkor láthatóak, amikor megjeleníti annak részleteit, hogy egy igazolástároló miért nem felelt meg:

    C:\ssl\client
    5724-B41 (C) Copyright IBM Corp. 1994, 2005. MINDEN JOG FENNTARTVA.
    Igazolások száma a Microsoft igazolástárolóban
                                             'c:\ssl\client' értéke '13'.

    A 'GlobalSign Primary Class 1 CA' aláírói igazolás hiányzik a
                                               következő igazoláshoz.

    Microsoft igazolástároló:    'c:\ssl\client'.
    Igazolás tárgya:             'GlobalSign PersonalSign Class 1 CA'.
    Igazolás kibocsátója:        'GlobalSign Primary Class 1 CA'.
    Igazolás sorozatszáma:       '0400 0000 0000 FA3D EEE9 D9'.
    Igazolás érvényessége:       '22/01/2004' to '28/01/2009'.

    A(z) 'GlobalSign PersonalSign Class 1 CA' aláírói igazolás hiányzik a
                                            következő igazoláshoz.

    Microsoft igazolástároló:    'c:\ssl\client'.
    Igazolás tárgya:             'wm.shakespeare@hamlet.com'.
    Igazolás kibocsátója:        'GlobalSign PersonalSign Class 1 CA'.
    Igazolás sorozatszáma:       '0100 0000 0001 0170 978B 1E'.
    Igazolás érvényessége:       '14/01/2005' to '14/02/2005'.

    Az igazoláslánc ellenőrzése néhány hibával fejeződött be.
    Az Igazoláslánc ellenőrzése (amqccert) parancs befejeződött.

Ezek az információk, amellett, hogy megtekinthetőek a varázslóban, más folyamatinformációkkal együtt egy naplófájlba kerülnek beírásra. Ez a naplófájl a WebSphere MQ adatkönyvtárban található, neve `amqmsccw.txt`.

Jelen fázisban képes kicserélni a lejárt igazolásokat vagy hiányzókat hozzáadni, majd visszatérni a varázslóhoz újra megvizsgálni, hogy már biztosan megfelelőek-e. A varázsló folyamata csak akkor fejeződik be, amikor az az összes kijelölt igazolástárolót ellenőrizte és azokat megfelelőnek találta.

Megjegyzés: Ha az igazolástárolóknál az `ELLENŐRIZETLEN` állapot jelenik meg, az azt jelzi, hogy a varázslónak nem sikerült elindítania az AMQCCERT parancsot az adott tárolók ellenőrzésére. Ennek legvalószínűbb oka, hogy az AMQCCERT parancs vagy valamelyik függő könyvtára nem érhető el. Ellenőrizze, hogy a WebSphere MQ `bin` könyvtár elérhető az útvonalon.
Megjegyzés: Az WebSphere MQ 5.3 változat által biztosított AMQMCERT és Szolgáltatások grafikus felhasználói felület használható az igazolástárolók átállítás előtti hibajavítására.
Szülőtéma: 1. lépés: A WebSphere MQ igazolástárolókban lévő igazolásláncok teljességének a biztosítása